# &knetattach;i käsiraamat

## Sissejuhatus

Programm &knetattach;, mida me edaspidi nimetame palju ilusamini võrgukataloogide halduriks, võimaldab vähese vaevaga lisada &kde; töölauale igasuguseid võrgukatalooge. Palun anna kõigist probleemidest või soovidest teada &kde; meililistides.

## &knetattach;i kasutamine

Nagu pildil näha, võimaldab võrgukataloogide haldur praegu lisada nelja tüüpi võrgukatalooge: WebDav, FTP, Microsoft Windows (Samba) võrgukettad ja SSH. &knetattach;i pilt Pilt

Võrgukataloogide halduri peaaken

### Võrgukataloogide lisamine

Võrgukataloogid on näha &konqueror;i erilises asukohas, mida nimetatakse virtuaalseks kataloogiks. Seda kataloogi saab kasutada, kui kirjutada &konqueror;i asukoharibale `remote:/`. Seejärel näed kõiki katalooge, mis on varem lisatud, ning saad halduriga uusi lisada. &knetattach;i pilt Pilt

Virtuaalne kataloog võrgukataloogide halduris

Võrgukataloogide haldur on algusest peale kavandatud võimalikult lihtsana. Kui siiski peaks esinema mingeid probleeme, anna neist julgelt teada - selleks me ju olemas olemegi... Pärast halduri avamist tuleb valida võrgukataloogi tüüp, mida soovid kasutada. Järgmises aknas tuleb anda vajalik info kataloogi kohta. Lõpuks tuleb sisestada kasutajanimi ja parool, mida läheb vaja valitud võrguressursi kasutamiseks.

Kirjeldame allpool infot, mida haldur vaja võrgukataloogide lisamisel. Kui mõne kataloogi korral pole mõnda valikut näha, siis see seda ei vaja - näiteks Samba võrguketaste korral pole vaja sisestada porti.

Nimi:

- Siin saad anda uuele võrguühendusele nime. Nime valikut piirab ainult sinu enda fantaasia (no või siis tähestik...).

Server:

- Serveri aadress, mida soovid kasutada. See võib olla IP-aadress või domeeninimi.

Port:

- Siia tuleb sisestada port, millega soovid ühenduse luua. Enamasti peaks sobima vaikeväärtus.

  Microsoft Windows (Samba) võrguketaste korral ei kasutata.

Kataloog:

- Kataloogi asukoht, millega soovid ühenduse luua.

Võrgukataloogile luuakse ikoon

- Märkimisel luuakse ikoon, mis võimaldab ressursile ligi pääseda remote:/ virtuaalses kataloogis. Kui see on märkimata, on ühendus samuti võimalik luua, kuid sellele ei pääse ligi remote:/ virtuaalsest kataloogist.

  Hiljutine ühendus võimaldab luua uuesti ühenduse viimase ühenduspunktiga võrgus, mida kasutasid halduri abil, sõltumata sellest, kas sellele loodi ikoon või mitte.

Krüptimise kasutamine

- Märkimisel lülitatakse sisse turvalise ühenduse võimalus.

  Kasutusel ainult WebDav-i kataloogide korral.

## &knetattach;i kiirtutvustus

See on võrgukataloogide halduri kiirtutvustus.

Allpool näed võrgukataloogide halduri peaakent. Siin saab valida, millist laadi kataloog lisada või millisega ühendus luua. Kiirtutvustuses kasutame näitena FTP-d, mis sisaldab enamikku halduris kasutatavaid valikuid.

&knetattach;i peaakna pilt Pilt

Asume nüüd lisama FTP-kataloogi. Allpool näed, millist infot on vaja sisestada FTP-serveri kohta. Pärast selle sisestamist vajuta Salvesta ja ühenda ning oota veidi. Muidugi, kui server vajab mingisugust autentimist, siis tahetakse seda sinu käest teada enne ühenduse loomist.

&knetattach;i FTP-kataloogi lisamise pilt Pilt

Nüüd on siis ühendus loodud ja sa võid oma uut jagatud ressurssi kasutama hakata.

Ühendatud FTP-kataloogi pilt Pilt

Võrgukataloogide juurde tagasipöördumiseks tuleb lihtsalt &konqueror;i väljale Asukoht kirjutada remote:/.

Virtuaalkataloogi remote:/ pilt lisatud ühendusega Pilt

Siin võid lisada veelgi uusi katalooge, klõpsates lingile Lisa võrgukataloog. Sellega ongi meie tõesti kiire lühitutvustus läbi. Loodame, et sa naudid võrgukataloogide nii lihtsa kasutamise võimalust!

## Autorid ja litsents

&knetattach;

Rakenduse autoriõigus 2004: &George.Staikos; &George.Staikos.mail;

Dokumentatsiooni autoriõigus © 2005: &Orville.Bennett; &Orville.Bennett.mail;

Tõlge eesti keelde: Marek Laane bald@starman.ee

&underFDL; &underGPL;
&documentation.index;